สวัสดีค่ะ หนูรู้สึกกังวลใจเนื่องจากความเครียด เป็นมาเกือบ2ปีเเล้วค่ะ หนูโดนพ่อแม่ด่าทอทุกวัน และกดดันจากการเรียน พ่อเป็นคนกดดันหนูมาก ด่าแต่หนู ทำร้ายจิตใจ พูดด่าแรงๆใส่ และอาจทำร้ายทุบตี ตบหน้า พ่อเป็นคนเมาด้วย ส่วนแม่ไม่เท่าไหร่ แม่ค่อนข้างรักเรา แต่บางทีมีก็ด่าบ้างตีบ้าง พูดคำแรงๆใส่ หลายๆวันพ่อแม่ทะเลาะกันความรูสึกนั้นมันฝังใจหนูรู้สึกอ้างว้าง ไม่มีความสุข คิดอยากตายซ้ำๆไปมา หรือบางที ร้องไห้โดยไม่มีเหตุผล มันช่างทรมานค่ะ รับประทานอาหารน้อยลง โดยเฉพาะมื้อเช้า จะไม่ค่อยรับประทานเลย ไม่ทราบว่าจะเป็นอะไรมั้ยคะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้แม่ หรือ คนใกล้ชิดฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ